**การเข้าถึงหลักประกันสุขภาพและการปรับตัวของแรงงานข้ามชาติหญิงที่ได้รับผลกระทบจากโควิด-19**

**The Access of Health Insurances of Transnational Female Migrant Workers impacted by the COVID-19**

**บทคัดย่อ**

งานวิจัยนี้มุ่งอธิบายความเปราะบางของแรงงานงานข้ามชาติหญิงในด้านการเข้าถึงหลักประกันสุขภาพและอนามัยเจริญพันธุ์ ตลอดจนการปรับตัวในช่วงการแพร่ระบาดของโควิด-19 โดยผู้วิจัยเลือกกลุ่มเป้าหมายแรงงานข้ามชาติหญิงที่มีครรภ์ หรือเป็นแม่เลี้ยงเดี่ยว และผู้ที่มีบุตรอายุน้อย เนื่องจากพบว่าในช่วงการแพร่ระบาดของโควิด-19 แรงงานข้ามชาติ ถูกลดชั่วโมงการทำงาน ถูกบอกเลิกจ้างงาน โดยแรงงานข้ามชาติหญิงก็ได้รับผลกระทบอย่างเห็นได้ชัด ผู้วิจัยเลือกใช้ระเบียบวิธีวิจัยเชิงคุณภาพด้วยการทบทวนวรรณกรรมที่เกี่ยวกับการจัดการแรงงานข้ามชาติ และเก็บข้อมูลภาคสนามด้วยการสัมภาษณ์เชิงลึก ผลการวิจัยพบว่า แรงงานข้ามชาติหญิงถือเป็นคนกลุ่มแรก ๆ ที่ได้รับผลกระทบจาก พรก. ฉุกเฉินของรัฐบาลไทย แรงงานข้ามชาติผู้หญิงซึ่งปกติก็มีความเปราะบางเป็นทุนเดิมอยู่แล้ว โควิด-19 จึงยิ่งตอกย้ำให้ความเปราะบางของพวกเธอมีมากขึ้น การที่พวกเธอถูกลดชั่วโมงการทำงาน ส่งผลให้พวกเธอขาดรายได้ และแรงงานข้ามชาติหญิงบางรายต้องเข้าไปใช้บริการสุขภาพในช่วงนี้ยิ่งมีความยากลำบาก และในช่วงการแพร่ระบาดของโรคจึงทำให้พวกเธอขาดความช่วยเหลือจากรัฐ จนทำให้ต้องพึ่งพาตนเองและรวมตัวกันกับแรงงานข้ามชาติในเชียงรายเพื่อใช้ชีวิตให้อยู่รอดในสถานการณ์ที่รัฐไทยไร้การเหลียวแล

**คำสำคัญ:** แรงงานข้ามชาติหญิง, การเข้าถึงหลักประกันสุขภาพ, การปรับตัว, โควิด-19, เชียงราย

**Abstract**

This research is aimed to describe the vulnerabilities of female migrant workers in accessing health insurance and reproductive health, including how they have adapted themselves to the COVID-19 pandemic. The researcher has chosen key informants who are in pregnancy, single mothers, and mothers with small early-aged children, in particular. This is because they are one of the COVID-19 impacted groups whose working hours are reduced, or they have been called laid off. Female migrants have explicitly become affected by the pandemic. This research employs a qualitative approach, embarking with literature reviewing regarding the state’s management of transnational workers, and an in-depth interviewing. Early research finding illustrates that female migrant workers are an initial group who are impacted by the implementation of emergency decree. Female migrants who are incumbently vulnerable, are even more in a painful situation, due to their cut-off working hours leading to the shortage of income. They are struggling in accessing health insurance because they are out of state’s hands. Therefore, they inevitably rely on themselves, by uniting with other workers in Chaing Rai province, in order to survive the situation where the state has not sufficiently taken good care of the transnational workers.

**Keywords:** Female transnational worker, Access to health insurance, Adaptation, COVID-19, Chiang Rai

**บทนำ**

จากสถานการณ์การแพร่ระบาดของโควิด-19 ที่เริ่มต้นตั้งแต่ต้นปี พ.ศ.2563 เป็นต้นมา พบตัวเลขแรงงานข้ามชาติที่ทำอยู่ในภาคบริการ และภาคการท่องเที่ยวในประเทศไทยกว่า 500,000 คน เช่น พนักงานเสิร์ฟตามร้านอาหาร พนักงานบริการร้านคาราโอเกะ ร้านเหล้า ผับ บาร์ ซึ่งเป็นกลุ่มแรกที่ได้รับผลกระทบจากการสั่งล็อคดาวน์พื้นที่ ปิดร้านอาหาร เพื่อป้องกันการแพร่ะระบาดของโรคโควิด-19 จากคำสั่ง พรก. ฉุกเฉินของรัฐบาล ถูกลดชั่วโมงการทำงานลง หรือบางร้ายก็ถูกเลิกจ้างงาน และไม่ได้รับการชดเชยจากนายจ้าง อีกทั้งยังไม่ได้รับการช่วยเหลือจากรัฐบาลไทย ทั้งที่เป็นผู้ประกันตนอยู่ในระบบประกันสังคมหรือหลักประกันสุขภาพ (อดิศร เกิดมงคล, 2564)

การถูกลอยแพจากรัฐบาลไทยจึงทำให้แรงงานข้ามชาติหญิงได้รับผลกระทบแทบจะมากกว่ากลุ่มอื่น ๆ ก็ว่าได้ แรงงานข้ามชาติหญิงมีการถูกบอกเลิกจ้างเป็นจำนวนมาก โดยเฉพาะแรงงานข้ามชาติหญิงที่ตั้งครรภ์และเป็นแม่เลี้ยงเดี่ยว รวมถึงแรงงานข้ามชาติหญิงในบ้านของคนที่ถูกบอกเลิกจ้างเกือบร้อยเปอร์เซ็นต์ เพราะนายจ้างกลัวว่าจะนำเชื้อโควิด-19 มาแพร่ในครัวเรือน (มติชนออนไลน์, 2563) ประกอบกับแรงงานข้ามชาติหญิงประกอบอาชีพเป็นลูกจ้างที่ได้รับค่าแรงเป็นรายวัน การไม่ได้ไปทำงานทำให้แรงงานข้ามชาติหญิงขาดรายได้ ไม่พอกับค่าใช้จ่ายในชีวิตประจำวัน ทั้งค่าเช่าห้อง ค่าเลี้ยงปากท้องของตนและครอบครัวและมาตรการของรัฐไทยบางประการก็ทำให้แรงงานข้ามชาติหญิงต้องดิ้นรนหาหนทางในการมีชีวิตรอด และยิ่งขับเน้นประเด็นความเป็นเพศหญิง (sex) และซ้ำเติมด้วยความเป็นผู้หญิง (gender) หากแรงงานข้ามชาติหญิงตั้งครรภ์ซึ่งต้องทำหน้าที่แม่ในการปกป้องลูกน้อยให้รอดพ้นวิกฤตการณ์ดังกล่าว ประกอบกับการเป็นผู้หญิงที่มักจะมีภาระในการเลี้ยงดูบุตรและชีวิตความเป็นอยู่ครอบครัว ซึ่งในช่วงเวลาก่อนมีโรคโควิด-19 เข้ามา การแบกรับหน้าที่ของการเป็นแม่และเมียก็ทำให้แรงงานข้ามชาติหญิงมีเท่าเทียมด้านเวลาการทำงานน้อยกว่าผู้ชายอยู่แล้ว ยิ่งมีการแพร่ระบาดของโควิด-19 ยิ่งสร้างความเปราะบางของแรงงานเหล่านี้มากยิ่งขึ้น เพราะไม่มีรายได้ ก็ไม่มีเงินซื้อนมให้ลูกกิน (กวิท บุญคำ, 2563) การที่แรงงานข้ามชาติหญิงจะออกไปหางานทำใหม่เป็นไปได้ยากกว่าแรงงานกลุ่มอื่น เนื่องด้วยข้อจำกัดหลายอย่าง จากเหตุการณ์กลุ่มอาสาสมัครช่วยเหลือแรงงานข้ามชาติ COVID-19 ซึ่งมีแรงงานหญิงชาวเมียนมาจึงเป็นเรี่ยวแรงสำคัญในการทำงาน โดยเฉพาะในเรื่องของการสื่อสารระหว่างแรงงานข้ามชาติกับเจ้าหน้าที่กลุ่มอาสาสมัคร ในการทำงานเชิงปฏิบัติการ

ถึงแม้ก่อนการขึ้นทะเบียนขอใบอนุญาตทำงานแรงงานเหล่านี้ได้ทำการทำประกันสุขภาพตามที่รัฐไทยกำหนด แต่ในทางตรงกันข้ามตัวเลขแรงงานที่เข้าไปใช้สิทธิบริการทางด้านสุขภาพตามสถานพยาบาลนั้นกลับมีน้อย เนื่องถูกจำกัดด้วยปัญหาและอุปสรรคต่าง ๆ ยืดเยื้อมาเป็นเวลานาน แต่ก็ไม่ได้รับการช่วยเหลือแต่อย่างไรจากรัฐบาลไทย (วิลาสิณี คีตวัฒนานนท์ และคณะ, 2559; ทรงชัย ทองปาน, 2563) ยิ่งในช่วงสถานการณ์โควิด การไม่ได้รับความช่วยเหลือนี้ยิ่งเห็นได้ชัด รัฐไทยได้ให้แรงงานเหล่านี้กักตัวอยู่รวมกัน แต่กลับไม่เข้าไปให้ความช่วยเหลือใด ๆ เลย ทั้งเจลแอลกอฮอล์ หน้ากากอนามัย มีแต่คำสั่งออกมาจากทางลมปากที่ไม่สามารถปฏิบัติได้จริงบวกกับการที่ไม่มีหน่วยงานใดเข้าไปช่วยเหลือโดยตรงกับกลุ่มแรงงานข้ามชาติในเรื่องสุขภาพ ยิ่งทำให้แรงงานเหล่านี้อยู่ในความเสี่ยงต่อการติดโรคสูง

โดยงานวิจัยนี้ให้ความสนใจกับกลุ่มแรงงานข้ามชาติหญิงซึ่งเป็น “ประชากรเปราะบาง” ในสถานการณ์วิกฤติเป็นทุนเดิมอยู่แล้ว เพื่อทำความเข้าใจผ่านมิติด้านเพศและเพศภาวะที่ทำให้แรงงานข้ามชาติต้องประสบกับปัญหาและอุปสรรคมากกว่าแรงงานข้ามชาติผู้ชาย และมุ่งศึกษาประเด็นการเข้าถึงหลักประกันสุขภาพเป็นประเด็นหลัก ซึ่งรวมถึงการเข้าถึงบริการด้านอนามัยเจริญพันธุ์การตั้งครรภ์ และการฝากคลอด เพราะเป็นส่วนหนึ่งการดำรงความเป็นผู้หญิงในแง่ของความเป็นภรรยาและแม่ ตลอดจนการปรับตัวในด้านดังกล่าวนี้ในช่วงสถานการณ์โควิด-19

ผู้วิจัยจึงเลือกศึกษาสถานการณ์ดังกล่าวในพื้นที่อำเมือง จังหวัดเชียงราย เนื่องจากพบว่ามีกลุ่มแรงงานข้ามชาติรวมตัวกันในนามศูนย์ประสานงานให้ความช่วยเหลือแรงงานข้ามชาติ จังหวัดเชียงราย~~ย~~ เพื่อรับมือกับสถานการณ์โควิด-19 โดยมีช่องทางการสื่อสารและประชาสัมพันธ์ผ่านเพจเฟซบุ๊ก ที่มีชื่อเพจว่า “โควิด 19 กับแรงงานข้ามชาติเชียงราย” ขึ้นมาเพื่อเป็นช่องทางการสื่อสารปัญหาผลกระทบจากโรคโควิด 19 ที่เกิดขึ้นกับผู้ใช้แรงงานข้ามชาติในจังหวัดเชียงราย

**วัตถุประสงค์**

1) เพื่อศึกษาปัญหาและอุปสรรคในการเข้าถึงหลักประกันสุขภาพและบริการทางด้านสุขภาพของแรงงานข้ามชาติหญิงในช่วงสถานการณ์การแพร่ระบาดของโควิด-19

2) เพื่อศึกษาวิธีการปรับตัวของแรงงานข้ามชาติผู้หญิงที่ได้รับผลกระทบจากโควิด-19

**วรรณกรรมที่เกี่ยวข้อง**

ช่วงการแพร่ระบาดของโรคโควิด-19 มีการนำเสนอผ่านสื่อออนไลน์ถึงผลกระทบของแรงงานหญิงในงานเสวนาที่จัดขึ้นโดยมูลนิธิเพื่อการพัฒนาเด็กในวันที่ 20 กรกฎาคม พ.ศ.2563 โดยส่วนหนึ่งของงานเสวนาเสนอว่าแรงงานหญิงเป็นกลุ่มที่ได้รับความกระทบมากกว่าแรงงานชาย เนื่องจากการทำงานอยู่ในภาคบริการทำให้พวกเธอตกงานและขาดรายได้ ประกอบกับแรงงานข้ามชาติหญิงมีสถานะความเป็นแม่ที่พ่วงอยู่ การตกงานทำให้ขาดรายได้ในการนำไปเลี้ยงดูบุตร เป็นสาเหตุให้แรงงานข้ามชาติหญิงเกิดความเครียดสะสม ทั้งจากสามีที่ทำร้ายทุบตี สามีไม่ช่วยเลี้ยงลูก สามีไม่รับผิดชอบใด ๆ ทั้งสิ้น และจากที่ลูกร้องหิว ไม่มีเงินซื้อนมให้ลูก ไม่มีเงินจ่ายค่าเช่าห้อง สาเหตุเหล่านี้ทำให้แรงงานข้ามชาติหญิงบางรายคิดจะฆ่าตัวตาย โดยเฉพาะแม่เลี้ยงเดี่ยวที่ต้องรับเผชิญกับความยากลำบาก กับการเลี้ยงลูกในช่วงที่ตกงานมากกว่ากลุ่มอื่น ซึ่งปัญหาเหล่านี้เกิดขึ้นทั้งแรงงานข้ามชาติหญิงที่มีใบอนุญาตทำงานและมีใบอนุญาตทำงาน ด้านมาตรการการเยียวยาของรัฐบาล แรงงานข้ามชาติหญิงเหล่านี้ก็ไม่สามารถเข้าถึงได้ เนื่องจากข้อจำกัดหลายปัจจัย เช่น ลงทะเบียนไม่ทัน ลงทะเบียนแล้วไม่ได้รับสิทธิ หรือไม่ได้รับสิทธิเนื่องจากไม่สามารถใช้ระบบการลงทะเบียนออนไลน์ และอาศัยอยู่ในพื้นที่ที่อินเทอร์เน็ตเข้าไม่ถึง (ธณิกานต์ พรพงษาโรจน์ และคณะ, 2563)

เช่นเดียวกับ กนกวรรณ มีพรหม และปวีณา หมู่อุบล (2563) ที่เขียนรายงานลงสื่อออนไลน์ในหัวข้อ “เสียงสะท้อนของแรงงานของหญิงแรงงานข้ามชาติในไทยจากสถานการณ์โควิด-19” พบว่าแรงงานข้ามชาติหญิงส่วนมากจะทำงานอยู่ในภาคบริการ เช่น ตามร้านอาหาร โรงแรม และสถานบริการบันเทิงต่าง ๆ เป็นกลุ่มงานที่ได้รับผลกระทบมากที่สุดจากการสั่งปิดเมืองเพื่อป้องกันการแพร่ระบาดของโรค~~ของรัฐบาล~~ ทำให้แรงงานเหล่านี้ถูกเลิกจ้างงาน หรือลดชั่วโมงการทำงานลง แต่ด้วยการเป็นแรงงานข้ามชาติหญิงที่ไร้ใบอนุญาตทำงาน ทำให้แรงงานข้ามชาติหญิงไม่มีสิทธิที่จะได้รับความช่วยเหลือจากรัฐบาลไทยประกอบกับขาดอำนาจในการต่อรองกับนายจ้าง เป็นเหตุให้แรงงานข้ามชาติหญิงต้องเผชิญกับความยากลำบากจากการขาดรายได้ และไม่สามารถเข้าถึงมาตรการในการช่วยเหลือทั้งจากรัฐบาลไทยและรัฐบาลบ้านเกิด และเนื่องด้วยการเผชิญวิกฤตในต่างแดน ทำให้แรงงานข้ามชาติหญิงไม่มีกำลังมากเพียงพอในการจ่ายค่าเดินทางกลับบ้านที่มีค่าใช้จ่ายสูงกว่าสถานการณ์ปกติ และแรงงานข้ามชาติหญิงต้องใช้ชีวิตอยู่ในประเทศไทยในช่วงสถานการณ์โควิด-19 อย่างยากลำบาก

**กรอบแนวคิด**

**สถานการณ์การแพร่ระบาด**

**ของโรคโควิด-19**

**ความเปราะบางของแรงงานหญิงข้ามชาติ**

การปรับตัวของแรงงานข้ามชาติหญิงหญิง

อคติทางชาติพันธุ์

ความเป็นอื่น

การเข้าถึงบริการสุขภาพของรัฐ

**ระเบียบวิธีวิจัย**

ผู้วิจัยใช้วิจัยเชิงคุณภาพ โดยเริ่มต้นศึกษาจากเอกสารและสื่อต่าง ๆ ไม่ว่าจะเป็น วารสารวิชาการ เสวนาวิชาการ คลิปวีดีโอที่เผยแพร่บนเว็บไซต์ยูทูว์ปและเฟซบุ๊ก เกี่ยวกับข้อกฏหมายต่างๆ ที่ครอบคลุมสิทธิของแรงงานและแรงงานข้ามชาติในช่วงสถานการณ์โควิด-19 โดยเริ่มต้นจากการทบทวนข้อกฎหมายที่แรงงานหญิงพึงได้รับหรือได้รับการคุ้มครอง จากนั้นนำเสนอภาพรวมของสถานการณ์แรงงานหญิงข้ามชาติในประเภทต่าง ๆ ตลอดจนงานวิจัยที่ศึกษาปัญหาและอุปสรรคในการเข้าถึงหลักประกันสุขภาพหรือการคุ้มครองด้านเน้นมิติด้านเพศ (sex) ของแรงงานข้ามชาติหญิง และด้านเพศภาวะ (gender) ที่สัมพันธ์กับการเข้าถึงหลักประกันสุขภาพโดยรวม รวมถึงด้านอนามัยเจริญพันธุ์และด้านแม่และเด็ก รวมถึงแนวคิดทฤษฎีด้านความไม่เท่าเทียมด้านเพศภาวะในตลาดแรงงาน ความเปราะบางของการเป็นผู้หญิง เพื่อให้ทราบถึงความหมายของคำว่าความเปราะบางของการเป็นหญิงได้ชัดเจนยิ่งขึ้น และแนวคิดทฤษฎีในด้านการถูกทำให้เป็นอื่น การทำให้เป็นชายขอบ การดิ้นรนและการต่อรอง เพื่อให้สามารถเข้าใจเกี่ยวกับแรงงานข้ามชาติมากยิ่งขึ้น ผู้วิจัยใช้การสัมภาษณ์เชิงลึก ในส่วนของการเก็บรวบรวมข้อมูล ผู้วิจัยใช้การสัมภาษณ์เชิงลึก (in-depth interview) คือ ไปสังเกตวิถีชีวิตความเป็นอยู่ของแรงงานข้ามชาติผู้หญิง และบันทึกภาคสนาม (field note)

**ผลการวิจัย**

1. ปัญหาและอุปสรรคในการเข้าถึงหลักประกันสุขภาพและบริการทางด้านสุขภาพของแรงงานข้ามชาติหญิงในช่วงสถานการณ์การแพร่ระบาดของโควิด-19

2. วิธีการปรับตัวของแรงงานข้ามชาติผู้หญิงที่ได้รับผลกระทบจากโควิด-19

คุณสุหล่าย (นามสมมติ) [[1]](#footnote-1) แรงงานข้ามชาติหญิงชาวเมียนมาจากเมืองตองจี อายุ 38 ปี สถานะสมรสแล้วกับสามีชาวเมียนมา อาศัยอยู่ประเทศไทยมา 20 กว่าปี จบการศึกษาระดับชั้น ป.6 ที่เมียนมา มีบุตร 1 คน อายุ 16 ปี บุตรอาศัยอยู่ที่ประเทศเมียนมา เป็นแรงงานที่มีสถานะถูกกฎหมาย และมีบัตรประกันสังคม ปัจจุบันคุณสาหล่ายอาศัยอยู่กับสามีชาวเมียนมา ณ ห้องเช่าแห่งหนึ่ง ในอำเภอเมือง จังหวัดเชียงราย ประกอบอาชีพ เป็นลูกจ้างร้านขายของชำแห่งหนึ่งและเป็นแรงงานรับจ้างในบ้าน ณ อำเภอเมือง จังหวัดเชียงราย รายได้วันละประมาณ 200 บาท ซึ่งก่อนโรคโควิด-19 มีรายได้ถึง 300 บาทต่อวัน ทำงานทุกวันไม่มีวันหยุด สามีประกอบอาชีพรับจ้างส่งของในร้านขายปุ๋ยแห่งหนึ่ง รายได้วันละ 305 บาท หยุดวันอาทิตย์ รายได้ต่อเดือนของครอบครัวนี้ประมาณ 10,000 กว่าบาท ซึ่งงานที่ทั้งสองสามีภรรยาทำอยู่นั้นเป็นอาชีพที่ได้รับค่าจ้างเป็นรายวัน หากหยุดงานกรณีป่วยหรืออื่นๆ หรือไม่ได้ไปทำงานก็จะไม่ได้รับค่าจ้าง ในช่วงสถานการณ์โควิดที่ผ่านมา สามีถูกสั่งให้หยุดงาน บางครั้งก็ 7 วัน บางครั้งก็ 14 วัน และหยุดบ่อย จึงทำให้ขาดรายได้ ส่วนค่าใช้จ่ายในชีวิตประจำวันในแต่ละเดือนของสองสามีภรรยา ต้องจ่ายค่าเช่าห้อง เดือนละ 2,500 บาท ค่าน้ำค่าไฟประมาณเดือนละ 500 บาท ค่ากินวันละ 150 บาท ตกเดือนละ 4,500 บาท และค่าใช้จ่ายจิปะถะรวมค่าใช้จ่ายที่ใช้อาศัยอยู่ในประเทศไทยตกเดือนละ 10,000 กว่าบาท และส่งเงินให้บ้านที่เมียนมาเดือนละ 3,500 บาท บางครั้งลูกหรือแม่ป่วยก็จะส่งมากกว่านี้ รวมถึงจ่ายค่าหนังสือเดินทาง (passport) ต่อใบอนุญาตทำงาน และค่านายหน้า ซึ่งต้องไปทำไกลถึงจังหวัดเชียงใหม่ ทำให้ต้องมีค่าใช้จ่ายในการเดินทาง และด้วยความที่สามีไม่ได้ไปทำงาน ไม่มีรายได้ หลายวัน รายได้ที่เข้าบ้านของครอบครัวนี้ในช่วงหนึ่งก็มาจากคุณสุหล่ายคนเดียว ซึ่งได้เพียงวันละ 200 บาทต่อการเลี้ยงปากท้องของคนหลายชีวิต

เหตุการณ์การแพร่ระบาดของโควิด-19 จึงทำให้สุหล่ายได้ก้าวขึ้นมาเป็นหัวหน้าครอบครัว เพราะสุหล่ายไม่ได้ถูกลดชั่วโมงการทำงานหรือลูกเลิกจ้างงาน แต่ผลกระทบที่เกิดขึ้นกับเธอคือถูกลดค่าจ้างจากที่เคยได้วันละ 300 บาท เหลือเพียง 200 บาท ไม่มีเงินเก็บ ไม่มีเงินส่งให้ทางบ้านที่เมียนมา จากที่เคยกินอยู่กันอย่างประหยัดอยู่แล้วก็ยิ่งต้องประหยัดเข้าไปอีก ในเรื่องส่วนของสิทธิประกันสังคมที่มีอยู่ คุณสุหล่ายและสามีไม่ได้เข้าไปยื่นเรื่องเยียวยาเพราะว่ามีคนที่เขาเดือนร้อนมากกว่าคุณสุหล่ายมาก บางรายไปยื่นก็ไม่ได้อะไรกลับมา ขั้นตอนในการดำเนินเอกสารก็ยุ่งยากและใช่ระยะเวลายาวนานในการยื่นเรื่อง และหากไปยื่นเรื่องก็จะต้องลางานไปทำ ส่งผลให้ขาดรายได้ในวันนั้น

ในเรื่องของสุขภาพและการเจ็บป่วย สุหล่ายมีประกันสังคม ตั้งแต่จ่ายประกันสังคมมาเคยไปรักษาสุขภาพแค่ครั้งเดียว ด้านค่าใช้จ่ายประกันสังคมจ่ายให้ มีหน่วยงานมาแจกแอลกฮอล์ หน้ากากอนามัยมาแจกให้แรงงานข้ามชาติ และไม่ถูกเลือกปฏิบัติจากเจ้าหน้าที่ เวลาว่างคุณสุหล่ายได้เข้าไปเป็นเจ้าหน้าที่อาสาสมัครของศูนย์ช่วยเหลือแรงงานข้ามชาติจังหวัดเชียงราย มีหน้าที่คือ แจกหน้ากากอนามัยและแอลกอฮอล์ล้างมือ เป็นล่ามในด้านการสื่ออสารระหว่างเจ้าหน้าที่อาสาสมัครกับแรงงานข้ามชาติ เช่น วิธีการใช้เจลแอลกอฮอล์ล้างมือ และเป็นคนที่ช่วยเหลือเพื่อนแรงงานข้ามชาติจากเมียนมาในหลายๆ เรื่อง เช่น เรื่องดำเนินเอกสารต่างช่วยเหลือคนที่สื่อสารภาษาไทยไม่ได้ หางานให้คนที่ถูกเลิกจ้างในช่วงโควิด-19 ทำ บันทึกรายชื่อคนที่ตกงานส่งมอบให้ศูนย์ช่วยเหลือแรงงานข้ามชาติจังหวัดเชียงราย เพราะทางศูนย์จะได้เข้าไปช่วยเหลือ ในด้านต่าง ทั้งข้าวสารอาหารแห้ง ค่านมให้กับแม่ลูกอ่อน

จากคำบอกเล่าของคุณสุหล่าย แรงงานข้ามชาติส่วนใหญ่มีประกันสังคม แต่ไม่รู้และไม่ได้สนใจสิทธิของประกันสังคม รู้แค่ว่าจ่ายประกันสังคมจะจ่ายค่ารักษาพยาบาลให้ การไปยื่นเรื่องในด้านอื่น พบข้อจำกัดหลายอย่าง เช่น เดินทางไม่เป็น ปัญหาในด้านการสื่อสารระหว่างแรงงานข้ามชาติกับเจ้าหน้าที่ที่ไม่เข้าใจกัน การดำเนินเรื่องยุ่งยาก เอกสารเป็นภาษาไทยทำให้แรงงานข้ามชาติอ่านไม่ออก สวัสดิการประกันสังคมของคนคลอดบุตรและบุตรเล็ก ที่ประกันสังคมระบุไว้ว่าจะให้เดือนละ 400 บาทก็ไม่เคยได้ ปัจจุบันเพื่อนของสุหล่ายที่มีบุตรเล็กก็ไม่เคยได้ มีเพื่อนคนหนึ่งได้เบิกค่าคลอดบุตรกับประกันสังคม ประกันสังคมส่งเอกสารมาให้ที่บ้าน ให้ไปเบิกเงินภายในสิ้นเดือนนี้ แต่ด้วยความที่เอกสารเป็นภาษาไทย แรงงานเมียนมาหญิงท่านนั้นอ่านภาษาไทยไม่ออกจึงทำให้เสียสิทธิในการเบิกค่าคลอดบุตรตรงนั้นไป

**อภิปรายผล**

**สรุปผลการศึกษา**

การแพร่ระบาดของโรควิด-19 ที่เริ่มเข้ามาในประเทศไทย ระรอกแรกเริ่มตั้งแต่ต้นปี 2563 เป็นต้นมาลากยาวจนมาถึงปัจจุบันกลางปี 2564 นับเป็นระรอกที่ 3 คุณสุหล่าย แรงงานหญิงชาวเมียนมา ผู้ให้ข้อมูล เธอได้รับความเดือนร้อนจากการถูกลดค่าจ้าง และความเดือนร้อนทางอ้อมผ่านทางสามีที่ถูกลดชั่วโมงการทำงานลง บางครั้งก็ถูกหยุดเป็นเวลายาว 7 วัน บางครั้งก็ถูกหยุดยาวถึง 14 วัน เนื่องจากงานที่สองสามีภรรยาคู่นี้ได้ค่าจ้างเป็นรายวัน หากหยุดงานก็จะไม่ได้รับค่าจ้าง การที่สามีไม่มีงานทำ จึงขาดรายได้ รายได้ทางเดียวของครอบครัวจึงมาจากคุณสุหล่ายแต่เพียงผู้เดียว ด้วยจำนวนเงินวันละ 200 บาท ที่ต้องเลี้ยงปากท้องของคนหลายชีวิตทั้งที่อาศัยอยู่ในประเทศไทย พร้อมทั้งบุตรและมาดาที่อาศัยอยู่ที่ประเทศเมียนมาด้วย เธอต้องกินอยู่อย่างประหยัดขึ้นมากจากเดิมที่ประหยัดอยู่แล้ว ในด้านความเจ็บป่วย หากเจ็บป่วยเล็กน้อยก็จะรักษาเองด้วยการซื้อยาแผนปัจจุบันมากิน เคยไปโรงพยาบาลเพียงครั้งเดียวเพื่อไปเอ็กซ์เรย์ปอดกับสามี โดยที่ประกันสังคมออกค่าใช้จ่ายให้ ในการไปโรงพยาบาลไม่เคยถูกเลือกปฏิบัติจากบุคลากรทางการแพทย์ ถูกปฏิบัติเหมือนกับคนไทยในการรักษา

คุณสุหล่ายได้เล่าถึงชีวิตเพื่อนแรงงานเมียนมาด้วยกันที่ถูกเลิกจ้าง แรงงานบางรายเข้าไปใช้สิทธิเยียวยาการตกงานจากสำนักงานประกันสังคม ด้วยอุปสรรคและข้อจำกัดหลายอย่างที่ทำให้แรงงานส่วนมากไม่ได้รับเงินชดเชยจากประกันสังคม เช่น อุปสรรคด้านภาษาและการสื่อสารระหว่างเจ้าหน้าที่ประกันสังคมและแรงงานข้ามชาติชาวเมียนมาที่ไม่สามารถเข้าใจกันได้ ขั้นตอนการยื่นเรื่องรับเงินเยียวยาใช้เอกสารเยอะ ยุ่งยาก อีกทั้งเอกสารทั้งหมดที่ต้องใช้เป็นภาษาไทย ทำให้แรงงงานข้ามชาติชาวเมียนมาไม่สามารถอ่านออกและเตรียมเอกสารให้ครบตามที่สำนักงานประกันสังคมต้องการได้

หากมีเวลาว่างคุณสุหล่ายจะเข้าไปเป็นเจ้าหน้าที่อาสาสมัครประจำศูนย์ช่วยเหลือแรงงานข้ามชาติจังหวัดเชียงราย เช่น ช่วยแจกหน้ากากอนามัย แอลลกอฮอล์ล้างมือ ข้าวสารอาหารแห้ง นมกล่อง นมผงสำหรับเด็ก หรือแล้วแต่ที่ทางศูนย์ช่วยเหลือแรงงานข้ามชาติจะนำมาแจก เป็นล่ามแปลภาษาระหว่างแรงงงานข้ามชาติผู้ที่สื่อสารภาษาไทยไม่ได้กับเจ้าหน้าที่อาสาสมัครประจำศูนย์ และส่วนสำคัญที่คุณสุหล่ายได้ทำก็คือ รวบรวมรายชื่อผูที่เดือนร้อน และต้องการความช่วยเหลือ ส่งให้ศูนย์ช่วยเหลือแรงงานข้ามชาติจังหวัดเชียงราย เพื่อที่ทางศูนย์จะให้ความช่วยเหลือแรงงานข้ามชาติในส่วนที่แรงงานข้ามชาติต้องการได้ถูก เช่น ช่วยเหลือค่านมสำหรับแม่ลูกอ่อน และรวบรวมรายชื่อคนที่ตกงานส่งให้ทางศูนย์ สิ่งที่คุณสุหล่ายทำแสดงให้เห็นเพศสภาะวะของผู้หญิงที่ลุกขึ้นมาดิ้นรนและต่อสู้เพื่อให้ตนเองและเพื่อนแรงงานพม่าใช้ชีวิตต่อไปได้ในช่วงสถานการณ์ที่ยากลำบาก เธอใช้ความสามารถด้านภาษาไทยที่มีออกมาเป็นกระบอกเสียงให้แรงงานข้ามชาติอีกหลายร้อยชีวิตให้ดำเนินชีวิตไปต่อได้

**ข้อเสนอแนะ**

**เอกสารอ้างอิง**

กนกวรรณ มีพรหม และปวีณา หมู่อุบล. (~~21 กรกฎาคม~~ 2563). *เสียงสะท้อนของหญิงแรงงานข้ามชาติใน*

*สถานการณ์โควิด-19.* สืบค้นจาก ~~เมื่อวันที่ 3 กุมภาพันธ์ 2564, จาก~~ https://www.tcijthai.com/news/2020/7/article/10693

กวิท บุญคำ. (2564). *โควิด-19 กระทบชีวิตแรงงานข้ามชาติ จ.เชียงราย.* [วีดีทัศน์]. สืบค้นจาก  ~~เชียงราย:~~ ~~ThaiPBS North.~~ https://www.youtube.com/watch?v=FYt8IsgbMQc

ธณิกานต์ พรพงษาโรจน์ และคณะ. (~~21 กรกฎาคม~~ 2563). *ผู้หญิง-แม่และเด็ก ความอดอยาก-ความรุนแรง*

*ในช่วงโควิดระบาด.* สืบค้นจาก ~~เมื่อวันที่ 3 กุมภาพันธ์ 2564, จาก~~ https://www.hfocus.org/content/2020/07/19808?fbclid=IwAR3w5jfcmPripb-flLInGqyrCf-nPc4BLcsXTdjaro25w6r7G-ZGC68sPks

ทรงชัย ทองปาน. (2563). “องค์ความรู้ว่าด้วยแรงงานข้ามชาติกับสุขภาพ”: ผลจากการสังเคราะห์

งานวิจัยว่าด้วยแรงงานข้ามชาติในประเทศไทย. *วารสารสุขศึกษา*, 43(2), 1-17.

มติชนออนไลน์ (~~5 สิงหาคม~~ 2563). *หญิงตั้งครรภ์ แรงงานกลุ่มเปราะบาง สู้ทน-ดิ้นรน ฝ่าโควิด.*

สืบค้นจาก~~เมื่อ 2 มีนาคม 2564, จาก~~ https://www.matichon.co.th/news-monitor/news\_2294478

วิลาสิณี คีตวัฒนานนท์ และคณะ. (2559). ความเจ็บป่วยและการแสวงหาการดูแลสุขภาพของ

แรงงานข้ามชาติกัมพูชาที่ตลาดการค้าชายแดนช่องจอมจังหวัดสุรินทร์. *วารสารวิจัยและพัฒนามหาวิทยาลัยราชภัฏสวนสุนันทา,* 8(พิเศษ), 96-109.

อดิศร เกิดมงคล. (2564). *ชีวิตแรงงานข้ามชาติกับการเดินทางข้ามพรมแดนในช่วงโควิด-19*. [เสวนา].

~~ออนไลน์: ศูนย์วิจัยนวัตกรรมสังคสเชิงพื้นที่ สำนักวิชานวัตกรรม.~~ สืบค้นจาก ........

**ข้อเสนอแนะ**

เรื่อง การเข้าถึงหลักประกันสุขภาพและการปรับตัวของแรงงานข้ามชาติหญิง  
ที่ได้รับผลกระทบจากโควิด-19

1. **บทคัดย่อไทย** งานวิจัยนี้มุ่งอธิบาย 1) วัตุประสงค์ 1 และวัตถุประสงค์ 2 ผู้วิจัยเลือกใช้ระเบียบวิธีวิจัยเชิงคุณภาพด้วยการทบทวนวรรณกรรมที่เกี่ยวกับการจัดการแรงงานข้ามชาติ และเก็บข้อมูลภาคสนามด้วยการสัมภาษณ์แรงงานข้ามชาติหญิงที่มีครรภ์ หรือเป็นแม่เลี้ยงเดี่ยว และผู้ที่มีบุตรอายุน้อย จำนวน ..... คน หรือกี่สื่อ เนื่องจากพบว่าในช่วงการแพร่ระบาดของโควิด-19 แรงงานข้ามชาติ ถูกลดชั่วโมงการทำงาน ถูกบอกเลิกจ้างงาน โดยแรงงานข้ามชาติหญิงก็ได้รับผลกระทบอย่างเห็นได้ชัด ผลการวิจัยพบว่า 1) ............................ และ 2)..............
2. **บทคัดย่ออังกฤษ** ปรับให้ตรงภาษาไทย (หลังจากปรับภาษาไทยแล้ว)
3. **บทนำ** ปรับคำบางคำ และอ้างอิงในเนื้อหา
4. **ระเบียบวิธีวิจัย** เพิ่ม

1. ผู้ให้ข้อมูลสำคัญกี่คน ? / หรือจากสื่อไหน กี่ฉบับ? (ถ้ามี)

2. เครื่องมือ ว่าใช้เครื่องมืออะไร กี่ตอน แต่ละตอนเรื่อง... และมีแนวคำถามอย่างไรบ้าง

3. การเก็บรวมรวมข้อมูลอย่างไร ให้อธิบายเป็นขั้นตอน

4. สังเคราะห์ข้อมูลอย่างไร

**5. ผลการวิจัย** นำเนื้อหาแยกตามวัตถุประสงค์ที่ศึกษา

**6. เพิ่มอภิปรายผล** + วิพาก จะทำไห้งานวิจัย มีน้ำหนัก/คุณค่า มากขึ้น

**7. เพิ่มข้อเสนอแนะ คือ**

1. ข้อเสนอแนะจากผลการวิจัย

2. ข้อเสนอแนะเพื่อการวิจัยในครั้งต่อไป

**8. เอกสารอ้าอิงท้ายบท**ความ ผู้เขียนตรวจสอบความถูกต้องอีกรอบ / อันนี้เพียงข้อเสนอแนะ/ ให้ตรวจสอบรูปแบบการเขียนอ้างอิงท้ายบทความกับคู่มือ CSD อีกรอบ

**อื่น ๆ**

1. ผลการศึกษาสามารถสะท้อนผลกระทบและการปรับตัวได้ แต่ผู้วิจัยอาจจะต้องเรียบเรียงให้เป็นระบบ/ระเบียบเพื่อให้งานนี้กลายเป็นงานวิจัยที่น่าสนใจ เป็นประโยชน์ และสะท้อนสถานการณ์จริง
2. อย่างไรก็ตาม ก็ขอชื่นชมที่สนใจและให้ความสำคัญกับกลุ่มเปราะบางทางสังคมเพื่อประโยชน์ต่อการพัฒนาชุมชน/สังคมในอนาคต

**31 พฤษภาคม 2564**

1. คุณสุหล่าย แรงงานหญิงชาวเมียนมา อายุ 38 ปี สัมภาษณ์เมื่อวันที่ 21 พฤษภาคม 2564 ทางโทรศัพท์

   *\*เนื่องจากการแพร่ระบาดของโรคโควิด-19 จึงทำให้ผู้วิจัยไม่สามารถเก็บข้อมูลในสนามจริงได้ (สามารถเอาออกได้ แล้วอ้างอิงท้ายบทความแทน)* [↑](#footnote-ref-1)